אדוורד קולסטון

אדוורד קולסטון (באנגלית: Edward Colston; 2 בנובמבר 1636 – 11 באוקטובר 1721) היה סוחר עבדים, נדבן וחבר פרלמנט אנגלי. הוא תמך ותרם לבתי ספר, בתי תמחוי, בתי חולים וכנסיות בבריסטול, לונדון ובמקומות אחרים. שמו מונצח בכמה נקודות ציון של בריסטול, רחובות, שלושה בתי ספר. רבים ממוסדות הצדקה שהקים קיימים עד היום.<ref name=":0"></ref> עושרו נרכש בחלקו באמצעות סחר וניצול עבדים.<ref></ref><ref></ref><ref></ref><ref></ref><ref name="dresser"> </ref>

== ראשית חייו ==
קולסטון נולד לשרה (1608-1701) והסוחר ויליאם קולסטון (1608-1681) ברחוב צ'רץ' בבריסטול, הבכור מבין 11 עד 15 ילדים.

הוא למד בבריסטול עד לתקופת מלחמת האזרחים האנגלית, אז כנראה התגורר זמן מה באחוזת אביו בווינטרבורן, צפונית לעיר.

לאחר מכן המשפחה עברה ללונדון שם ייתכן שאדוארד היה תלמיד בבית ספר ישועי.

== קריירה ==
קולסטון חונך בחברת מרסרס במשך שמונה שנים ובשנת 1672 עבד במשלוח סחורות מלונדון. הוא בנה עסק משתלם, סחר בבד, שמן, יין, שרי ופירות עם ספרד, פורטוגל, איטליה ואפריקה.

בשנת 1680 הפך קולסטון לחבר בחברה המלכותית האפריקנית, שהחזיקה במונופול באנגליה על סחר לאורך החוף המערבי של אפריקה בזהב, כסף, שנהב ועבדים משנת 1662. קולסטון הפך במהירות לחבר בדירקטוריון החברה והפך לסגן יו"ר החברה, בשנים 1689—1690; הקשר שלו עם החברה הסתיים בשנת 1692.<ref></ref> חברה זו הוקמה על ידי המלך צ'ארלס השני ואחיו ג'יימס, הדוכס מיורק, (לימים המלך ג'יימס השני, שהיה מושל החברה), יחד עם סוחרי עיריית לונדון, והיו בה הרבה משקיעים בולטים, כולל ג'ון לוק, הפילוסוף והרופא האנגלי, נחשב בעיני רבים כאחד המשפיעים ביותר על הוגי ההשכלה ונודע בכינויו "אבי הליברליזם" (אם כי לאחר מכן שינה את עמדתו בנושא סחר העבדים), וכותב האוטוביוגרפית סמיואל פפיס.<ref></ref><ref></ref>

במהלך מעורבותו של קולסטון עם החברה המלכותית באפריקה (1680-1692), מעריכים כי החברה הובילה כ-84,000 גברים, נשים וילדים אפריקאים, שנסחרו כעבדים במערב אפריקה, מתוכם 19,000 מתו במסעם לקריביים והשאר הגיעו לאמריקה. בשל התנאים ברבות מהספינות, המסעות המורחבים השפיעו על שיעורי התמותה במסעות הימיים בתקופת סחר העבדים.<ref></ref> העבדים נמכרו לעבודה בחוות הטבק ובמטעי הסוכר בברזיל. השימוש בעבדים אפריקאים היה פופולרי בשל עלותם הפחותה יותר מאשר משרתים או עובדים בשכר מבריטניה:<ref></ref> לא שולם להם שכר ובעליהם רק סיפק להם מזון, גם אם בדוחק.

הוריו של קולסטון התיישבו מחדש בבריסטול. בשנת 1682 הוא נטל הלוואה מבריסטול ובשנה שלאחר מכן הפך לחבר באגודה של גילדת הסוחרים. בשנת 1684 הוא ירש את העסק של אחיו ברחוב סמול, והיה שותף לבית זיקוק סוכר בכנסיית סנט פיטר והעביר משלוח סוכר שהופק על ידי עבדים מסנט קיטס. עם זאת, קולסטון מעולם לא התגורר בבריסטול בבגרותו והמשיך את עסקיו בלונדון ממורטלאק בסארי עד שפרש בשנת 1708.

שיעורו של ההון בבעלותו שהגיע ממעורבותו בסחר העבדים ובסוכר המיוצר בידי עבדים אינו ידוע.<ref name=":1"></ref> בנוסף להכנסה זו, הוא הרוויח מהסחר שלו בסחורות הרגילות, מריבית מהלוואות כספים וסביר להניח, מעסקאות פיננסיות אחרות.

== אלטרואיזם ופוליטיקה ==
בית קרומוול, מורטלייק, שם מת קולסטון בשנת 1721
הוא תמך ותרם לבתי ספר, בתי תמחוי, בתי חולים וכנסיות בבריסטול, לונדון ובמקומות אחרים. רבים ממוסדות הצדקה שלו שורדים עד היום.

בבריסטול הוא הקים בתי מרחץ ברחוב קינג ובגבעת סנט מיכאל, תרם לבית ספר של בית החולים המלכה אליזבת וסייע בהקמת בית החולים קולסטון, פנימייה שנפתחה בשנת 1710. הוא נתן כסף לבתי ספר בטמפל (שאחד מהם הפך לסנט מרי רדקליף ובית הספר טמפל) ולחלקים אחרים בבריסטול, וכמה כנסיות והקתדרלה בעיר. הוא היה איש חזק ובעל השפעה.

בכתביו של דייוויד יוזון משנת 1808 תואר קולסטון כ"התורם הגדול של העיר בריסטול, שבחייו הוציא יותר מ-10,000 ליש"ט למוסדות צדקה".<ref name="hughson"></ref>

== מוות ==
איור מצבת הקבר של קולסטון בבריסטול (1882)
הוא מת, בגיל 84, ב-11 באוקטובר 1721 בביתו, בית קרומוול (שנהרס ב־1857), במורטלייק. גופתו הועברה חזרה לבריסטול ונקברה בכנסיית כל הקדושים. המצבה שלו תוכננה על ידי ג'יימס גיבס עם גילוף מאת ג'ון מייקל ריסברק.

== הנצחה ==
בעשורים האחרונים, עם ההכרה הגוברת בתפקידו של קולסטון בסחר העבדים, גוברת ביקורת על ההנצחה לקולסטון בבריסטול.<ref name="Wilkins 1920"></ref>

=== פסל ===
פסל אדוורד קולסטון במרכז בריסטול. הופל בשנת 2020 במהלך מחאות המונים כתגובה ל[[רצח ג'ורג' פלויד בארצות הברית.]]
פסל, שתוכנן על ידי ג'ון קאסידי, הוקם במרכז בריסטול בשנת 1895 להנצחת מעשי הפילנתרופיה של קולסטון.<ref></ref>

ב-7 ביוני 2020, הפסל הופל ונזרק לנמל בריסטול על ידי מפגינים במהלך מחאות ג'ורג' פלויד בבריטניה.<ref></ref> מזכירת הפנים, פריטי פאטל, כינתה את הפלת הפסל מעשה "מחפיר לחלוטין", ואמרה כי "היא מדברת על מעשי ההתפרעות, הפרעת הציבור, שלמעשה הפכו להסחת דעת מהסיבה בגינה אנשים באמת מפגינים".<ref></ref>

=== אנדרטאות אחרות ===
שמו של קולסטון מונצח בציוני דרך כמו מגדל קולסטון, קולסטון הול, שדרת קולסטון, רחוב קולסטון, בית הספר לבנות קולסטון, בית ספר קולסטון, בית הספר היסודי של קולסטון ובית הספר טמפל קולסטון (כיום חלק מבית סנט מרי רדקליף ובית הספר טמפל), כולם בעיר בריסטול. הוא מוזכר גם, בעיקר על ידי כמה בתי ספר, ארגוני צדקה וגילדת הסוחרים, ביום קולסטון ב-13 בנובמבר, יום הולדתו.<ref></ref>

באפריל 2017 הודיע ארגון הצדקה שמנהל את אולם קולסטון, "קרן המוזיקה של בריסטול" <ref></ref> כי תוריד את שמו של קולסטון כשההיכל ייפתח מחדש לאחר שיפוץ בשנת 2020, זאת בעקבות מחאות ועצומות שקראו לשנות את השם וכן אמנים שהחרימו את המקום בגלל השם קולסטון.<ref></ref> בעקבות ההחלטה הגיעו העתירות לשמירת שמו של קולסטון כמעט ל-10,000 חתימות, אם כי ארגון הצדקה אישר כי שינוי השם יתבצע.<ref></ref>

בנובמבר 2017, לאחר עשרות שנים של ויכוחים, בית הספר לבנות קולסטון הודיע שהוא לא מתכוון להוריד את שמו של קולסטון מכיוון שזה לא "יועיל" לבית הספר לעשות זאת.<ref></ref> בפברואר 2019 הודיעו סנט מרי רדקליף ובית הספר טמפל כי ישנו את שמם של קולסטון לבית ג'ונסון, על שם המתמטיקאית האמריקנית קתרין ג'ונסון.<ref></ref>

== ראו גם ==
* עבדות באפריקה

== קישורים חיצוניים ==

* 

== הערות שוליים ==

קטגוריה:חברי המפלגה השמרנית (הממלכה המאוחדת)
קטגוריה:אנשי עסקים אנגלים
קטגוריה:בריסטול
קטגוריה:חברי פרלמנט בריטים
קטגוריה:סוחרים
קטגוריה:ילידי 1636
קטגוריה:נפטרים ב-1721